Kui Eesti ajaloos tähistab 24. veebruar vaba riigi sündi, siis interneti ajaloos võib sama päev kujuneda vabaduse kaotuse daatumiks. Just sel päeval mõistis Milano kohus meie aja ühe edukaima firma Google kolm juhti tingimisi vangi. Põhjuseks 2006. aasta septembris Google  Videos (mille Google kuu aega hiljem ühendas You Tube'iga) näidatud klipp, kus kiusatakse autistist poissi. Video olid mobiiltelefoniga filminud ja Google'isse üles laadinud haige poisi koolikaaslased.